Pielikums

**Komercdarbības konkurētspējas un inovācijas veicināšanas programmas 2007.–2013.gadam**

**izpilde 2010.gadā**

|  |  |  |  |  |  |
| --- | --- | --- | --- | --- | --- |
| **Nr.p.k.** | **Konkurētspējas un inovācijas veicināšanas programmas rīcības virzieni** | **Darbības rezultāts** | **2010. gada finansējums** | **Izpilde/Rezultatīvie rādītāji** | **Atbildīgās institūcijas** |
| **Komercdarbības vides pilnveidošana** | | | | | |
| **1.1.** | Pastāvīga komercdarbības sektora stāvokļa un attīstības analīze; komercdarbības vidi reglamentējošās un ar komercdarbību saistītās likumdošanas, atbalsta politikas u.c. ietekmes analīze, pārskatīšana; priekšlikumi tās attīstības sekmēšanai, kā arī tiem atbilstošu pasākumu un aktivitāšu ieviešana. | Apzināta un izvērtēta situācija attiecīgajā jomā, izstrādāti priekšlikumi situācijas pilnveidošanai. | EM pamatdarbības funkciju finansējuma ietvaros | * Izstrādāti priekšlikumi Mikrouzņēmumu nodokļa likumam, kas ietver visus ar uzņēmējdarbību un darbaspēku saistītos nodokļus (VSAOI, IIN, UIN un uzņēmējdarbības riska valsts nodevu) vienotā likmē 9% no saimnieciskās darbības ieņēmumiem. * Vienkāršota grāmatvedības atskaišu administrēšana. Mikrouzņēmumu nodokļa maksātājiem deklarācija ir jāsniedz reizi ceturksnī. * Grāmatvedības uzskaites atvieglošanai ir nodrošināta iespēja izmantot bezmaksas grāmatvedības programmu tiem uzņēmumiem, kas grāmatvedību kārto divkāršā ieraksta sistēmā. | EM |
| **1.2.** | Izstrādāt ikgadējo “Uzņēmējdarbības vides uzlabošanas pasākumu plānu”. | Apzināti un identificēti komercdarbības vides attīstību bremzējošie faktori. Noteiktas atbildīgās institūcijas trūkumu novēršanai. | EM pamatdarbības funkciju finansējuma ietvaros | Izstrādāts **Uzņēmējdarbības vides uzlabošanas pasākumu plāns 2010.gadam** un koordinēta plāna īstenošana.  2010.gada plānā kopumā tika iekļauti 22 pasākumi un 38 apakšpasākumi. Galvenās jomas, kurās īstenoti pasākumi ir:   * Uzņēmējdarbības uzsākšanas atvieglošana * Nodokļu uzskaites vienkāršošana * Nekustamā īpašuma un būvniecības procesi * Pārrobežu tirdzniecība * Elektroniskās pārvalde   Plašāka informācija par plānā iekļauto pasākumu izpildi ir sniegta Informatīvajā ziņojumā par uzņēmējdarbības vides uzlabošanas pasākumu plānā 2010.gadā iekļauto uzdevumu izpildi, kuru izskatīja 2011.gada 8.februāra MK sēdē. | EM |
| **1.7.** | Nodrošināt Tautsaimniecības padomes (TSP) un Mazo un vidējo uzņēmumu un amatniecības padomes (MVUAP) sekretariāta funkcijas.  Nodrošināt Latvijas valdības un Ārvalstu investoru padomes Latvijā augsta līmeņa tikšanās sekmīgu norisi. | Nodrošināts un veicināts valsts institūciju un privātā sektora pastāvīgs un efektīvs dialogs. | EM pamatdarbības funkciju finansējuma ietvaros | 2010.gadā notikušas **12** **TSP sēdes** un **5 TSP Vadības komitejas sēdes**. TSP darba ietvaros tika sniegti priekšlikumi Valsts nodokļu un nodevu sistēmas attīstības pamatnostādņu 2011.-2015.gadam projekta papildināšanai, Pasākumu plānam ēnu ekonomikas apkarošanai un godīgas konkurences nodrošināšanai. Padome informēja FM par savu pozīciju, priekšlikumiem 2011.gada valsts budžeta projektam un par barjerām ES fondu apguvē un iespējamajiem risinājumiem to novēršanā. Nozaru asociācijas tika informētas par EM aktualitātēm u.c. jautājumiem.  **MVKAP sēdes** 2010.gadā netika sasauktas. Lai nodrošinātu saikni ar MVK 2010.gada otrajā pusē notika divas sanāksmes interneta tiešsaistē (MVK un amatnieku diskusiju platforma), kurās tika diskutēts par MVK atbalsta instrumentiem:   * Biznesa inkubatoru sniegtie pakalpojumi un iespējas * LHZB ALTUM atbalsta programmas * kā arī par Mikrouzņēmumu nodokļa likumu.   27.-28.05.2010. noorganizēta Latvijas valdības un Ārvalstu investoru padomes augsta līmeņa tikšanās. 27.05.2010. tika rīkotas paralēlas tikšanās IZM un FM, kā arī apvienotā Vides ministrijas un EM tikšanās, kurās piedalījās ministriju un ārvalstu investoru pārstāvji. MK 28.05.1010. tika rīkota ārvalstu investoru tikšanās ar Latvijas valdības pārstāvjiem. | EM / LIAA |
| **Finanšu pieejamības sekmēšana** | | | | | |
| **2.1.** | Izsniegt aizdevumus komercdarbības uzsācējiem ERAF līdzfinansētās Komercdarbības uzsācēju kreditēšanas programmas ietvaros. | Programmas ietvaros tiks atbalstīti 200 komercdarbības uzsācēju projekti. | **30,5 milj. LVL**  (Aizdevumi komersantu konkurētspējas uzlabošanai)  **8,9 milj. LVL**  (MVU izaugsmes aizdevumu programma) | 2010.gadā programmu „**Aizdevumi komersantu konkurētspējas uzlabošanai**” un „**MVU izaugsmes aizdevumu programma**” ietvaros Latvijas Hipotēku un zemes banka MVU nodrošināja aizdevumus investīcijām un apgrozāmajiem līdzekļiem, t.sk. kredītlīnijas. 2010.gadā programmas „Aizdevumi komersantu konkurētspējas uzlabošanai” ietvaros:   * apstiprināti 49 projekti par 58,5 milj. LVL; * noslēgti 32 līgumi par 30,5 milj. LVL.   2010.gadā programmas „MVU izaugsmes aizdevumu programmas” ietvaros:   * piešķirti 162 aizdevumi par 8,9 milj. LVL. | LHZB |
| **2.2.** | 2.2.2.Atvieglota mazo un vidējo komersantu (MVK) pieeja riska kapitālam, veicinātas riska kapitāla investīcijas MVK. | 2008.-2013.g. – veiktas indikatīvi 150 riska kapitāla investīcijas. | **1,23 milj. LVL**  (Kopējais finansējums ieskaitot finanšu starpinstitūciju līdzfinansējumu)  **0,21 milj. LVL**  (Kopējais finansējums ieskaitot finanšu starpinstitūciju līdzfinansējumu)  **0,98 milj. LVL**  (Kopējais finansējums ieskaitot finanšu starpinstitūciju līdzfinansējumu) | 22.01.2010. parakstīts līgums starp Eiropas Investīciju fondu (EIF) un „BaltCap Management Latvia” par **riska kapitāla finansējuma** pārvaldīšanu un ieviešanu. 2010.gadā „BaltCap Management Latvia” veica investīcijas 2 komersantos 1,23 milj. LVL apmērā.  14.06.2010. parakstīts līgums starp EIF un „Imprimatur Capital Baltics” par **sēklas kapitāla un uzsākšanas kapitāla fonda instrumenta pārvaldīšanu** un ieviešanu. 2010.gadā „Imprimatur Capital Baltics” veica sēklas kapitāla investīcijas 3 komersantos 0,21 milj. LVL apmērā.  2010.gadā turpināta „**Augsta riska aizdevumu instrumenta**” īstenošana. 2010.gadā tika parakstīti līgumi ar A/S „SEB banka” un A/S „Swedbank” par finanšu instrumenta ieviešanu. Kopējais uzņēmumiem pieejamais finansējums ieskaitot banku līdzfinansējumu (50%) pārsniedza 73 milj. LVL. Līdz 2010.gada beigām augsta riska aizdevumu instrumenta ietvaros kopumā ir izsniegti 3 aizdevumi par kopējo summu 0,98 milj. LVL. | EIF |
| **2.3.** | 2.3.2. Garantiju sistēmas attīstība, nodrošinot aizdevumu un līzinga garantijas, portfeļa garantijas. | Izsniegtas garantijas indikatīvi 240 milj.Ls apmērā 2007.-2013.g. | **33 milj. LVL**  (Izsniegto garantiju apjoms)  **1,7 milj. LVL**  (Izsniegto eksporta kredītu garantiju apjoms) | 2010.gadā 2.2.1.3. aktivitātes Garantijas komersantu konkurētspējas uzlabošanai **Kredītu garantiju programmas** ietvaros:  – pieteikumu skaits – 120 uzņēmumi;  – pieteiktais apjoms – 68,8 milj. LVL;  – izsniegto garantiju skaits – 87 uzņēmumi;  – izsniegto garantiju apjoms – 33,0 milj. LVL;  – garantēto kredītu apjoms – 65,2 milj. LVL.  2010.gadā 2.2.1.3. aktivitātes Garantijas komersantu konkurētspējas uzlabošanai **Eksporta kredītu garantiju programmas** ietvaros:  – pieteikumu skaits – 64 darījumi;  – izsniegto garantiju skaits – 14 uzņēmumi;  – izsniegto garantiju apjoms – 1,7 milj. LVL. | LGA |
| **2.4.** | 2.4.2. Atvieglota MVK finanšu konsultāciju saņemšana – integrēts atbalsts komercdarbības uzsācējiem. Sniegts atbalsts biznesa plānu izstrādē ārējo resursu saņemšanai, tirgus un tehnoloģisko pētījumu veikšanai. | Atbalstīti indikatīvi 700 projekti 2008.-2013.g. | **3,75 milj. LVL**  (Aizdevumi uzņēmējdarbības uzsācēju projektiem)  **0,73 milj. LVL**  (Granti uzņēmējdarbības uzsācēju projektiem) | Līdz 2010.gada beigām ar darbības programmas „Cilvēkresursi un nodarbinātība” papildinājuma 1.3.1.2. aktivitātes „**Atbalsts pašnodarbinātības un uzņēmējdarbības uzsākšanai**” interesentiem ir noslēgta sadarbības vienošanās, 498 klienti ir iesnieguši biznesa plānus, t.sk. jau ir atbalstīti 267 uzsācēju projekti par kopējo aizdevumu summu 3,75 milj. latu apmērā. 247 projektiem ir piešķirti arī granti par kopējo summu 0,73 milj. latu.  Kopš 2010.gada janvāra programmas ietvaros visā Latvijas teritorijā ir pieejamas apmācības tiem programmas dalībniekiem, kuriem nepietiek teorētisko un praktisko zināšanu komercdarbības veikšanai un biznesa plāna sagatavošanai.  2010.gada laikā apmācībās piedalījušies un tās pabeiguši 610 cilvēki. Līdz šim apmācības ir organizētas Rīgā, Jelgavā, Kuldīgā, Valmierā, Cēsīs, Rēzeknē, Balvos un Daugavpilī. | LHZB |
| **2.5.** | Sekmēt MVK pieeju finansējumam komercdarbības modernizācijai un attīstībai, kotējoties biržas sarakstā – alternatīvajā vērtspapīru tirgū. | Samazinātas MVK ieejas barjeras biržā, sekmēta MVK kotācija alternatīvajā vērtspapīru tirgū. |  | Aktivitātes **„Vērtspapīru birža MVK”** īstenošana atlikta (MK 21.04.2009. lēmums (protokols Nr.25, 37.§, 2.5.punkts)) | EM |
| **2.6.** | Sekmēt finansējuma pieejamību komercsabiedrībām, veicinot informācijas apmaiņu starp potenciālajiem privātajiem investoriem un komercsabiedrībām ar vajadzību pēc pašu kapitāla finansējuma. Izveidot biznesa eņģeļu darbības kultūru Latvijā, izveidojot aktīvus biznesa eņģeļu tīklus, iesaistīt biznesa eņģeļu kustībā turīgas privātpersonas. | Izveidoti biznesa eņģeļu tīkli, iesaistīti privātie investori, veicinātas agrīnas stadijas investīcijas MVK |  | Aktivitātes **„Biznesa eņģeļu tīkls”** īstenošana atlikta (MK 21.04.2009. lēmums (protokols Nr.25, 37.§ 2.4.punkts)) | EM |
| **3. Jaunu komercdarbības iniciatīvu attīstība un to konkurētspējas veicināšana, sekmēt sabiedrības izpratni par inovācijas lomu konkurētspējas veicināšanā** | | | | | |
| **3.1.** | Publiski pieejamas informācijas (t.sk. par tirgus u.c. veidu pētījumu rezultātiem; informācija, kas saistīta ar valsts iepirkumiem; dažādu komercdarbības atbalsta programmu koordinācija un informācijas par tiem pieejamības uzlabošana); spektra paplašināšana, t.sk. bukletu un rokasgrāmatu izplatīšana. | Nodrošināta publiski pieejama informācija, kas saistīta ar valsts iepirkumiem, dažādām valsts komercdarbības atbalsta programmām. | LIAA pamatdarbības funkciju finansējuma ietvaros  LIAA pamatdarbības funkciju finansējuma ietvaros  LIAA pamatdarbības funkciju finansējuma ietvaros  LGA pamatdarbības funkciju finansējuma ietvaros  IUB pamatdarbībasfunkciju finansējuma ietvaros | 2010.gadā EM sagatavoja un 45 tūkst. eksemplāros izdeva informatīvu materiālu „Mazās uzņēmējdarbības uzsākšana”.  LIAA mājas lapā (<http://www.liaa.gov.lv>) pieejama informācija par komersantiem pieejamajiem pakalpojumiem interneta vidē, informācija par pieejamajām uzņēmējdarbības un inovācijas valsts atbalsta programmām, informācija par eksporta tirgiem vairāk kā 40 pasaules valstīs, t.sk. visiem pasākumiem, kas publiski tiek īstenoti, kā arī pamata informācija uzņēmējdarbības uzsākšanai.  LIAA 2010.gadā izplatījusi virkni bukletu gan par Latviju, nozaru uzņēmumiem, Latvijā ražotajām precēm, gan eksporta un inovācijas balvas laureātiem 2009.gadā (Brošūra „Latvijas ekonomikas lepnums”) u.c.  Informācija par komersantiem pieejamajām garantijām pieejama Latvijas Garantiju aģentūras mājas lapā: <http://www.lga.lv>.  Informācija par valsts iepirkumiem un iepirkumu publikācijas pieejamas Iepirkumu uzraudzības biroja mājas lapā internetā: <http://www.iub.gov.lv>. | EM / LIAA / LGA |
| **3.2.** | Komercdarbības un ar to saistīto aktivitāšu popularizēšana ar mediju un sabiedrisko organizāciju starpniecību.  Komercdarbības aktivitātes veicināšana sākot jau no pamatskolas/ vidusskolas līmeņa, komercdarbības prestiža celšana sabiedrības acīs. | Veicināta jauniešu motivācija uzsākt komercdarbību, apzināti un izplatīti labās prakses piemēri komercdarbībā, realizēti inovācijas un komercdarbības popularizēšanas mārketinga pasākumi. | **0,27 milj. LVL**  (2010.gada finansējums visiem 2.3.1.2. aktivitātes pasākumiem) | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros 2010.gadā īstenoti šādi pasākumi:   * Skolēnu **debašu konkursi** Latvijas reģionos (Daugavpils, Rīga, Iecava, Liepāja, Valmiera). Kopā piedalījušies 203 skolēni; * **Jauno uzņēmējdarbības līderu forums**. Kopā piedalījušies 148 skolēni un studenti; * **Starptautiskas studentu sacensības par tautsaimniecības attīstības projektiem**. Pasākumā „Saules kauss III” kopumā piedalījās 93 dalībnieki (skolēni un studenti no visiem Latvijas reģioniem, kā arī dalībnieki no Vācijas un Jaunzēlandes); * **„Skolēnu mācību uzņēmumi”**. Noslēgusies programma „Skolēnu mācību uzņēmumi” (aktivitāte no 2009.gada), kuras īstenošanas laikā tika organizēti 25 izglītojoši semināri, tajos apmācīti 1411 skolēni un 355 skolotāji. Organizēti 22 gadatirgi, nacionālais SMU gadatirgus un Starptautiskais SMU gadatirgus. Organizētas 5 SMU apmaiņas vizītes ārvalstīs, kurās piedalījās 20 skolēnu, 5 skolotāji un JAL (Junior Achievment-Latvia) pārstāvji. Organizēts biznesa plānu konkurss, kurā piedalījās 25 Latvijas skolu skolēni, kopumā konkursam tika pieteikti 85 biznesa plāni. Aktivitātes īstenošanas laikā tika izstrādāti 2 metodiskie materiāli skolēniem un 1 metodiskais materiāls skolotājiem. Pamatojoties uz 2009/2010. mācību gada SMU finālu rezultātiem, tika izstrādāta elektroniska brošūra „SMU veiksmes stāsti” par veiksmīgākajiem dalībniekiem, viņu pieredzi un atziņām. SMU programma tika īstenota 50 Latvijas mācību iestādēs, kopumā dibinātas un likvidētas 224 SMU; * **Apmācību kurss „Kļūsti par uzņēmēju 5 dienās”**. Pasākums tika rīkots Rīgā, Jēkabpilī, Cēsīs, Ventspilī, Daugavpilī. * **Kapacitātes stiprināšanas pasākumu rīkošana pamata un vidējās izglītības iestāžu pedagogiem, mentoriem un jaunatnes darbiniekiem – treneriem**. Kopumā notika 9 semināri: Rīgā (2 semināri pedagogiem, 2 semināri jaunatnes darbiniekiem-treneriem un 2 semināri topošajiem mentoriem), Ogrē (2 semināri pedagogiem) un Liepājā (1 seminārs pedagogiem), kurus kopumā apmeklēja 249 dalībnieki. | EM, LIAA |
| **3.3.** | Informācijas saņemšanas MVK un komercdarbības uzsācējiem nodrošināšana ar komercdarbību saistītiem jautājumiem pēc vienas pieturas aģentūras principa. | Sniegtas konsultācijas komersantiem un komercdarbības uzsācējiem par tos interesējošajiem jautājumiem. Indikatīvi 500 gadā. | **0,23 milj. LVL**  (Valsts budžeta finansējums) | 2010.gadā turpināta **Eiropas Biznesa atbalsta tīkla (EEN Latvia)** darbības nodrošināšana Latvijā un sasniegti šādi rezultatīvie rādītāji:  Latvijas MVU konkurētspējas celšana  1) Informācija un konsultācijas par ārējās tirdzniecības jautājumiem, iesk. ES vienoto tirgu – 1131, t.sk.:   * Konsultācijas uz informācijas pieprasījumiem par ārējās tirdzniecības jautājumiem, iesk. ES vienoto tirgu – 564; * Konsultācijas par eksporta uzsākšanas jautājumiem un LIAA atbalstu eksportam – 301; * Potenciālo ārvalstu sadarbības partneru atlase, atbilstoši Latvijas uzņēmēju pieprasījumiem – 225; * Konsultācijas ārvalstu uzņēmējiem, citām ārvalstu institūcijām – 41;   2) Informācijas pieprasījumi – 402, t.i.:   * Ārvalstu kompāniju un Latvijas uzņēmumu biznesa sadarbības piedāvājumu/ pieprasījumu izvietošana ExIm datu bāzē – 146; * Atbilžu sniegšana uz ienākošajiem ārvalstu uzņēmēju informācijas pieprasījumiem caur EEN – 256;   3) Apmācību semināri Latvijas uzņēmējiem – 23, t.sk.:   * Informatīvi semināri par ārējiem tirgiem – 9; * Informatīvi semināri par aktuāliem ES tematiem – 14;   4) Biznesa sadarbības projekti – 118, t.sk.:   * Latvijas uzņēmumu biznesa sadarbības profilu izvietošana EEN Biznesa sadarbības datubāzē internetā – 118;   5) Līdzdalība EK projektos – 4, t.sk.:   * Uzņēmēju kontakbiržu un tirdzniecības misiju organizēšana starptautisko izstāžu ietvaros – 4   6) EEN darbinieku kvalifikācijas celšanas kursi;  7) Ārvalstu kompāniju datu bāzu iegāde un pieejamības nodrošinājums Latvijas uzņēmumiem;  8) EEN pakalpojumu un pasākumu publicitātes nodrošināšana Latvijā:   * EEN mājas lapas uzturēšana; * EEN informatīvā biļetena izdošana – 9; * EEN faktu lapu sagatavošana un izdošana par ES jautājumiem – 6; * Publikācijas un raksti Latvijas laikrakstos – 99   Tehnoloģiju pārneses starp Latvijas uzņēmumiem veicināšana   1. Reģistrēto klientu skaits EEN-LTC datu bāzē – 812; 2. Tehnoloģiju auditi uzņēmumos – 38; 3. Informatīvie semināri – 34; 4. Noslēgtie tehnoloģiju pārneses līgumi – 21; 5. Kopējais atbalstīto uzņēmumu apgrozījuma pieaugums ilgtermiņā (milj. LVL) – 6,37;   Latvijas MVU līdzdalības veicināšana 7.Ietvara programmā   1. Reģistrēto klientu skaits – 50; 2. Organizēto informatīvo pasākumu skaits (dalība citos pasākumos programmas veicināšanai) – 3(24); 3. Citu informatīvo pasākumu skaits – 25; 4. Veiksmes stāstu skaits – 4; 5. Klientu skaits, kuri saņems specializētos atbalsta pasākumus – 20. | LIAA, LTC (EEN) |
| **3.4.** | Atbalstīt Eiropas Informācijas centra darbību Latvijā. | Sniegtas vidēji 500 konsultācijas gadā. |
| **3.7.** | Biznesa inkubatoru izveide Veicināta jaunu, dzīvotspējīgu un konkurētspējīgu komersantu veidošanās un attīstība Latvijas reģionos, nodrošinot tos ar infrastruktūru un konsultatīvajiem pakalpojumiem. | Atbalstīta inkubatoru attīstība (nepieciešamā telpu iekārtojuma aprīkojuma iegāde un uzstādīšana, kā arī citas telpu pielāgošanai nepieciešamās izmaksas). | **1,9 milj. LVL**  (Informācija par 2010.gadā izmaksātajiem publiskajiem līdzekļiem) | 2010.gadā turpināta atbalsta sniegšana 10 **biznesa inkubatoru** darbības nodrošināšanai Latvijas reģionos. 2010.gadā 10 biznesa inkubatoros atbalsts sniegts 295 maziem un vidējiem komersantiem, t.sk. 53 mazie un vidējie komersanti saņēmuši virtuālos inkubācijas pakalpojumus. Inkubējamajos uzņēmumos izveidotas (saglabātas) 966 darba vietas. | EM, LIAA |
| **3.8.** | Atbalsts mazo vidējo komersantu, kas darbojas īpaši atbalstāmajās teritorijās ieguldījumi attīstībā. | Atbalstīti mazo un vidējo komersantu, kas darbojas īpaši atbalstāmajās teritorijās ieguldījumi iekārtās, projektu sagatavošanā, informācijas komunikāciju tehnoloģiju ieviešanā, kā arī patentu un licenču saņemšanai. | **2,17 milj. LVL**  (Informācija par 2010.gadā izmaksātajiem publiskajiem līdzekļiem) | 2010.gadā turpinājās apstiprināto projektu īstenošana 2.3.2.2.aktivitātē **„Atbalsts ieguldījumiem mikro, maziem un vidējiem komersantiem īpaši atbalstāmajās teritorijās (ĪAT)”**. Līdz 2010.gada 31.decembrim kopā ir noslēgti 197 līgumi par projektu īstenošanu par kopējo ES fondu finansējumu 15,73 milj. LVL, no kuriem 79 projekti ir pabeigti par kopējo ES fondu finansējumu 3,74 milj. LVL. | EM, LIAA |
| **3.9.** | Atbalsts komersantu investīcijām cilvēkresursos. | Atbalstīti komersantu ieguldījumi darbinieku apmācībā, pārkvalifikācijā un kvalifikācijas celšanā. | **0,74 milj. LVL** (1.3.1.1.1.apakšaktivitāte  (Informācija par 2010.gadā izmaksātajiem publiskajiem līdzekļiem))  **0,63 milj. LVL** (1.3.1.1.4.apakšaktivitāte  (Informācija par 2010.gadā izmaksātajiem publiskajiem līdzekļiem))  **4,24 milj. LVL**[[1]](#footnote-1) | 2010.gadā turpinājās noslēgto līgumu īstenošana darbības programmas „Cilvēkresursi un nodarbinātība” papildinājuma 1.3.1.1.1. apakšaktivitātē **„Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām”** 1.3.1.1.4. apakšaktivitātē **„Atbalsts nodarbināto apmācībām komersantu konkurētspējas veicināšanai – atbalsts komersantu individuāli organizētām apmācībām”** un 1.3.1.9. aktivitātē **„Augstas kvalifikācijas darbinieku piesaiste”**. 2010.gadā turpinājās 121 noslēgto līgumu īstenošana par kopējo ES fondu finansējumu 19,5 milj. LVL, no kuriem pabeigti 92 līgumi par kopējo ES fondu finansējumu 3,72 milj. LVL.  2010.gadā Eiropas Sociālā fonda projektā **„Profesionālā apmācība bezdarba riskam pakļautām personām”** tika iesaistītas 5 740 personas.  2010.gada jūlijā tika uzsākta pasākuma **„Apmācību programmas pieaugušo iesaistei mūžizglītībā”** īstenošana (ESF projekts „Mūžizglītības pasākumi nodarbinātām personām”), kura mērķis ir veicināt konkurētspēju nodarbinātām un pašnodarbinātām personām (izņemot valsts civildienestā nodarbinātos) vecumā no 25 gadiem, paplašinot mūžizglītības pieejamību pieaugušajiem. 2010.gadā mūžizglītības pasākumā nodarbinātām personām piedalījās 5 155 personas. | EM/ LIAA/ LM/ NVA |
| **3.10.** | Nodrošināt mentoringa – procesa, kura ietvaros pieredzējis komersants (mentors) dalās savā pieredzē, zināšanās un kontaktos ar jauno/topošo komersantu (pieredzes pārņēmēju) un pieredzes pārņēmējs attīsta savas profesionālās iemaņas un meklē risinājumus savām biznesa problēmām - pakalpojumu pieejamību Latvijā. | Realizētas 5 mentoringa programmas, izveidotas mentoru specifiskās datu bāzes. | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” piešķirtā finansējuma ietvaros  (**sk. 3.2.punktu**) | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros 2010.gadā tika īstenota **Mentoringa programmu**. Mentoringa programmai apstiprināti 30 jaunie uzņēmumi un biznesa ideju autori, katram piesaistīts vismaz viens mentors. | EM/LIAA |
| **3.11.** | E-komercijas informācijas dienas, semināru un e-komercijas konkursa „ labākais e-komercijas komersants” organizēšana. | Noorganizēta vismaz 1 e-komercijas informācijas diena MVK ik gadu.  Noorganizēti vismaz 4 semināri E-komercijas kluba biedriem ik gadu.  Pasniegtas nominācijas - „Labākais e-komercijas komersants ” dažādās kategorijās, kas veicina veselīgas konkurences un tirdzniecības kvalitātes uzlabošanos e-komercijas komersantu vidū, ik gadu. |  | Aktivitāte netika īstenota, jo tai netika piešķirts valsts budžeta finansējums. | LIAA/EM |
| **3.12.** | E-komercijas sadaļu bloka izveide interneta vidē, tās pastāvīga aktualizēšana un e-komercijas interesentu kluba platformas integrēšana e-komercijas sadaļu blokā. | Izveidots E-komercijas sadaļu bloks internetā, kas nodrošina informatīvi aktualizētu un izglītojošu platformu komersantiem e-komercijas jautājumos.  Izveidots E-komercijas interesentu klubs (platforma), kas veicinās IT nozares pārstāvju (e-komercijas risinājumu izstrādātāju), MVK un LIAA (EM) atgriezeniskās saites veidošanos efektīvai e-komercijas jautājumu risināšanai (diskusijas, padomi, praktiskas konsultācijas, risinājumu izstrāde u.tml.). |  | Aktivitāte netika īstenota, jo tai netika piešķirts valsts budžeta finansējums. | LIAA |
| **3.13.** | Īstermiņa konsultāciju sniegšana komersantiem par e-komercijas izmantošanas iespējām un risinājumiem un CD-ROM „E-komercijas komplekts iesācējiem – ceļvedis e-komercijas jautājumos” izstrāde. | Nodrošinātas vidēji 20 īstermiņa konsultācijas ik gadu komersantiem par e-komercijas izmantošanas iespējām un risinājumiem  Izstrādāti 1000 CD-ROM „E-komercijas komplekts iesācējiem – ceļvedis e-komercijas jautājumos”, kas nodrošina izglītojošas informācijas izplatību starp MVK, kas vēl neizmanto Internetu komercdarbības procesos. |  | Aktivitāte netika īstenota, jo tai netika piešķirts valsts budžeta finansējums. | EM |
| **3.14.** | Informatīvi pasākumi patērētājiem par patērētāju tiesību aizsardzību un drošību Internetā, veicot pirkumus e-veikalos. | Iedzīvotāji, jo īpaši Internet lietotāji, ir informēti par patērētāju tiesību aizsardzību un drošību Internetā, veicot pirkumus e-veikalos. | PTAC pamatdarbības funkciju finansējuma ietvaros | 2010.gadā Patērētāju tiesību aizsardzības centrs (PTAC) īstenojis šādus **informatīvos pasākumus par patērētāju drošību, veicot pirkumus internetā**:   * E-prasmju nedēļas ietvaros interneta tiešraidē Eiropas Patērētāju informēšanas centra (ECC Latvia) un PTAC pārstāvji informēja par tēmām „Kas jāzina uzņēmējam, piedāvājot preces interneta vidē?” un „Droša iepirkšanās internetā ES?”; * Kuldīgā, Kuldīgas novada sociālo zinību skolotājiem noorganizēts seminārs par patērētāju tiesībām, tai skatā par tēmu “Droša iepirkšanās internetā ES”; * ECC Latvia sadarbībā ar PTAC organizēja izglītojošus pasākumus skolēniem par tēmām: „Kas jāzina iepērkoties ES?”, „Kā gudri iepirkties NETĀ?”, „Dolceta – patērētāju izglītība internetā”. Pasākuma laikā organizēta viktorīna un izspēlēta izglītojošā spēle „Ceļojums patērētāju tiesībās”, kurā ietverts arī jautājumu bloks, kas veltīts patērētāju tiesībām iepērkoties interneta vidē; * ECC Latvia sadarbībā ar PTAC organizēja pasākumu vidusskolēniem: „Ceļojam patērētāju tiesībās ar Eiropas Patērētāju informēšanas centru” (Ventspils, Valle, Rīga); * ECC Latvia sadarbībā ar PTAC organizēja semināru/diskusiju „Eiropas patērētājs elektroniskajā vidē: tiesības, paradumi, problēmas un risinājumi” uzņēmējiem, NVO un valsts institūcijām ar mērķi sekmēt nozaru speciālistu un e-komersantu dialogu patērētāju tiesību aizsardzības jomā, apzināt situāciju Latvijas un Eiropas griezumā par patērētāju paradumiem, šķēršļiem un tiesībām elektroniskajā vidē, vienlaikus veicinot interneta kā tirdzniecības kanāla atbilstību patērētāju interesēm. * ECC Latvia Latvijas skolām izplatījis 2009.gadā radīto informatīvi izglītojošo galda spēli „Ceļojums patērētāju tiesībās”, kurā iekļauts jautājumu bloks par patērētāja tiesībām iepērkoties interneta vidē. Kopā 2010.gadā izplatītas ~500 galda spēles. | PTAC |
| **3.15.** | Informatīvo semināru organizēšana un informatīvo materiālu izdošana par inovācijas jautājumiem. | Katru gadu īstenoti vismaz 8 informatīvi semināri vai konferences, izdoti 2 informatīvi materiāli, sagatavoti vismaz 1 raidījumu cikli par inovācijām. | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” piešķirtā finansējuma ietvaros  (**sk. 3.2.punktu**) | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros 2010.gadā īstenoti šādi pasākumi:   * **Ideju kauss 2010**. Konkursam tika iesniegtas 667 idejas, otrajai kārtai izvirzītas 148 idejas. Konkursa 2.kārtā tika iesniegti 89 biznesa plāni, no kuriem finālam tika izvirzīti 12, uzvarētājs – ideja „Droša velonovietne”; * **Baltic Dynamics 2010**. Starptautiskajā inovācijai veltītajā konferencē piedalījās 350 dalībnieki no 30 valstīm; * **Semināru cikls „Inovatīvas uzņēmējdarbības uzsākšana”**. Kopumā tika iesniegti 82 pieteikumi, dalībai semināros apstiprināti 48 dalībnieki. Semināru cikla ietvaros tika rīkoti šādi semināri: „Ideju ģenerēšana un pilnveidošana”, „Seminārs inovatīvo ideju autoriem”, „Informatīvs seminārs jauno ideju autoriem un privātiem investoriem”(2 daļās - privātiem investoriem (apmeklēja 23 privātie investori) un kontaktbirža privātiem investoriem un labāko biznesa ideju autoriem (piedalījās 39 dalībnieki (14 biznesa ideju autori un 25 investori)); * **Latvijas skolu izglītojamo intereses par inovatīviem uzņēmumiem rosināšanas pasākumu rīkošana**. Noorganizēti 20 pasākumi (katrā Latvijas reģionā 4 pasākumi). Kopā tajos piedalījās 670 dalībnieki no reģionu vispārizglītojošām mācību iestādēm. Aktivitātes ietvaros organizētas Latvijas pamata un vidējās izglītības iestāžu izglītojamo un pedagogu vizītes uz inovatīviem, tehnoloģiski orientētiem Latvijas uzņēmumiem, kuru ietvaros rosinātas diskusijas par jautājumiem, kas skar uzņēmējdarbības praktisko pusi; * **„Inovācijas motivācijas semināri Latvijas reģionos”** (Jelgava, Valmiera, Rēzekne, Ventspils, Rīga). Kopumā pasākumus apmeklēja 162 interesenti (Rīgā – 55; Ventspilī – 25, Rēzeknē – 26, Jelgavā – 33 un Valmierā – 23); * **„Tehniskās jaunrades dienas”** (Rīgā (RTU), Jelgavā (LLU), Valmierā (ViA), Rēzeknē (ReA), Liepājā (RTU filiāle). Kopā pasākumā piedalījās 943 jauniešu, kā arī aptuveni 600 interesenti (t.sk., bērnu un jauniešu vecāki, skolotāji u.c.). * **„Mobilā ekspozīcija”** – pakalpojumu sniegšana tehnoloģiskās jaunrades un inovācijas rosināšanai jaunatnes vidū. 2010.gadā tika veikts iepirkums transporta līdzekļa iegādei, izstrādāta ekspozīcijas koncepcija un veikti darbi lai veiktu transporta līdzekļa pārbūvi atbilstoši izvietojamās ekspozīcijas prasībām. * **„Izgudrotāju dienas”** – diskusiju forums un konkurss, kuru apmeklēja 114 dalībnieki. | LIAA |
| **3.16.** | Sekmēt labās prakses inovācijas jomā apzināšanu, popularizēšanu un ieviešanu komercsabiedrībās. | Katru gadu atbalstīti 5-7 labās prakses popularizēšanas projekti. | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” piešķirtā finansējuma ietvaros (**sk. 3.2.punktu**) | Darbības programmas „Uzņēmējdarbība un inovācijas” papildinājuma 2.3.1.2.aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros (sk. 3.2. un 3.15. punktus) | LIAA |
| **3.17.** | Organizēt Inovācijas balvas konkursu. | Katru gadu noorganizēts konkurss un apbalvots labākais inovācijas projekts. | **0,04 milj. LVL** | 2010.gadā organizēta „**Eksporta un inovācijas gada balva 2010**”, kura papildināta ar jaunu kategoriju „Rūpnieciskais dizains”. Konkursam tika saņemti 100 pieteikumi 4 kategorijās. Pēc konkursa 1.kārtas rezultātu apkopošanas, 2.kārtā tika izvirzīti 33 uzņēmumi. Kategorijā „Inovatīvākais produkts” 1.vietu ieguva SIA „Baltic Scientific Instruments” par izstrādāto rentgenfluoerescences analizatoru. | EM, LIAA |
| **3.18.** | Organizēt biznesa plānu konkursus augstskolās. | Katru gadu noorganizēti komercdarbības apmācību cikls vismaz 3 augstskolās, iniciēta 5-8 jaunu komersantu dibināšana. | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” piešķirtā finansējuma ietvaros (**sk. 3.2.punktu**) | Darbības programmas „Uzņēmējdarbība un inovācijas” papildinājuma 2.3.1.2. aktivitātes „Pasākumi motivācijas celšanai inovācijām un uzņēmējdarbības uzsākšanai” ietvaros (sk. 3.2. un 3.15. punktus) | LIAA |
| **3.19.** | Nodrošināt nepieciešamo Eiropas un starptautisko standartu tulkošanu latviešu valodā | Katru gadu iztulkoti 100 – 300 standartu | Institūciju pamatdarbības funkciju finansējuma ietvaros | 18.02.2010. spēkā stājās grozījumi Standartizācijas likumā, kas atcēla iepriekšējo kārtību, kas noteica, ka obligāti piemērojamo Latvijas nacionālo standartu tulkošanu valsts valodā nodrošina Ekonomikas ministrija, pamatojoties uz ministriju iesniegtajiem pieprasījumiem un atbilstoši gadskārtējā valsts budžeta likumā piešķirtajiem līdzekļiem standartu tulkošanai. Atbilstoši šobrīd spēkā esošajai likuma 14.panta trešās daļas redakcijai, obligāti piemērojamo Latvijas nacionālo standartu tulkošanas izmaksas sedz no attiecīgās nozares ministrijas budžeta līdzekļiem.  Ekonomikas ministrija 2010.gadā nav veikusi standartu tulkojumus, jo tam netika piešķirts finansējums. Savukārt, citas ministrijas 2010.gadā ir iztulkojušas 24 standartus. | EM, LVS |
| **4. Sekmēt rūpniecības, izglītības un zinātnes sektoru sadarbību, zināšanu pārnesi un komercializāciju** | | | | | |
| **4.1.** | Atbalstīt Kompetences centru (turpmāk – KC) izveidi un darbību, lai sekmētu rūpniecības un zinātnisko institūtu kopīgi īstenotus rūpnieciskos pētījumus. | Atbalstīta vismaz 5 centru izveide, kuru ietvaros katru gadu tiek īstenoti vismaz 25 sadarbības projekti. | – | Darbības programmas „Uzņēmējdarbība un inovācijas” 2.1.2.1.1.apakšaktivitātes „**Kompetences centri**” ietvaros 2010.gadā norisinājās projektu iesniegumu projektu un projektu iesniegumu pieņemšana, kā arī iesniegto projektu vērtēšana. Apstiprināti 6 projekta iesniegumi par kopējo ES fondu finansējumu 37,37 milj. LVL | EM, LIAA |
| **4.2.** | Atbalstīt Tirgus orientēto pētījumu veikšanu. | Gadā atbalstīti vismaz 30 projekti. | **0,28 milj. LVL** | 2010.gadā **Tirgus orientēto pētījumu (TOP)** projektu finansēšanai tika piešķirti 0,28 milj. LVL, lai īstenotu iepriekšējos gados (2006.-2008.) noslēgtos 23 līgumus. | IZM |
| **4.3.** | Atbalstīt komercsabiedrību un zinātnisko institūciju starptautisko sadarbību, sniedzot atbalstu dalībai EUREKA programmas projektos. | Gadā atbalstīti vismaz 10 MVK projekti. | **0,21 milj. LVL** | **EUREKA programmas** projektu finansēšanai tika piešķirti 0,21 milj. LVL, t.sk. 0,078 milj. LVL 11 jauniem 2010.gadā uzsāktiem projektiem un 0,13 milj. LVL līgumsaistībām par 2008.-2009.gadā noslēgtiem 7 līgumiem. | IZM |
| **4.4.** | Atbalstīt tehnoloģiju pārneses kontaktpunktu darbību augstskolās un sekmēt zinātnisko institūtu intelektuālā īpašumu aizsardzību un ieviešanu ražošanā. | Katru gadu vidēji sagatavoti 80 komercializācijas piedāvājumi, iniciēti 40 sadarbības līgumi ar komersantiem, noorganizēti 4 informācijas izplatīšanas pasākumi, sagatavoti 3 starptautiskie patentu pieteikumi. | **0,26 milj. LVL**  (Informācija par 2010.gadā izmaksātajiem publiskajiem līdzekļiem) | Darbības programmas „Uzņēmējdarbība un inovācijas” 2.1.2.1.2.apakšaktivitātes „**Tehnoloģiju pārneses kontaktpunkti**” ietvaros 2010.gadā tika turpināts sniegt atbalstu 8 tehnoloģiju pārneses kontaktpunktu darbības (TPK) nodrošināšanai. TPK ietvaros sagatavoti 67 komercializācijas piedāvājumi, 36 patentu pieteikumi no tiem 5 starptautiski patentu pieteikumi, noslēgti 51 komersantu un zinātnieku sadarbības līgums. | EM, LIAA |
| **4.5.** | Atbalstīt Inovāciju rosināšanas centra darbību Latvijā. | katru gadu veikti 15 tehnoloģiju auditi, publicēti 10 tehnoloģiju piedāvājumi vai pieprasījumi, noorganizēti 5 informācijas izplatīšanas pasākumi. |  | Kopš 2008.gada Inovācijas rosināšanas centrs ir apvienots ar Eiropas informācijas centru, izveidojot Eiropas Biznesa atbalsta tīklu Latvijā (sk. 3.4.punktu) | EM, LIAA, LTC |
| **4.6.** | Atbalstīt Inovācijas centru izveidi un darbību augstskolās un valsts zinātniskos institūtos. | Izveidoti vismaz 3 -5 Inovāciju centri, kuru ietvaros katru gadi centra atbalsta pakalpojumi tiek sniegti 10-15 jauniem inovatīviem komersantiem. |  | Atbalsts inovācijas centriem tiek sniegts Biznesa inkubatoru atbalsta programmas ietvaros (sk. 3.7.punktu) | EM |
| **5. Rūpniecības nozaru attīstības veicināšana un produktivitātes paaugstināšana** | | | | | |
| **5.1.** | Atbalstīt jaunu produktu izstrādi un ieviešanu ražošanā. | Katru gadu atbalstīti vismaz 42 projekti. | **2,18 milj. LVL**  (2.1.2.2.1.apakšaktivitāte  (Informācija par 2010.gadā izmaksātajiem publiskajiem līdzekļiem))  **1,13 milj. LVL**  (2.1.2.2.2.apakšaktivitāte  (Informācija par 2010.gadā izmaksātajiem publiskajiem līdzekļiem) | Darbības programmas „Uzņēmējdarbība un inovācijas” papildinājuma 2.1.2.2.1. apakšaktivitātes **„Jaunu produktu un tehnoloģiju izstrāde”** un 2.1.2.2.2. apakšaktivitātes **„Jaunu produktu un tehnoloģiju izstrāde – atbalsts jaunu produktu un tehnoloģiju ieviešanai ražošanā”** ietvaros 2010.gadā turpinājās noslēgto līgumu īstenošana. 2.1.2.2.1. apakšaktivitātes ietvaros noslēgti 103 līgumi par kopējo publisko finansējumu 6,4 milj. LVL, no kuriem pabeigti 34 projekti par kopējo ES fondu finansējumu 1,52 milj. LVL. Savukārt 2.1.2.2.2.apakšaktivitātes ietvaros noslēgti 67 līgumi par kopējo finansējumu 8,7 milj. LVL, no kuriem pabeigti 17 projekti par kopējo finansējumu 2,4 milj. LVL.  2010.gadā turpinājās darbības programmas papildinājuma „Uzņēmējdarbība un inovācijas” 2.1.2.2.3.apakšaktivitātes „Jaunu produktu un tehnoloģiju izstrāde – atbalsts rūpnieciskā īpašuma tiesību nostiprināšanai” ietvaros 15 apstiprināto projektu, ar kuriem tika noslēgti līgumi par kopējo pieprasīto finansējuma apmēru 0,2 milj. LVL apmērā, īstenošana. Kopš 2010.gada 1.janvāra tika pārtraukta projektu pieteikumu pieņemšana. | EM, LIAA |
| **5.2.** | Atbalstīt augsti kvalificētu speciālistu piesaisti komercsabiedrībās, konkrētu tehnoloģisku problēmu risināšanai un jaunu produktu attīstīšanai. | Katru gadu sekmēta vismaz 34 speciālistu piesaiste. | **0,07 milj. LVL**  (Informācija par 2010.gadā izmaksātajiem publiskajiem līdzekļiem) | 2010.gadā turpinājās noslēgto līgumu īstenošana darbības programmas „Cilvēkresursi un nodarbinātība” papildinājuma 1.3.1.9. aktivitātē **„Augstas kvalifikācijas darbinieku piesaiste”**. Tika turpināta 3 noslēgto līgumu īstenošana par kopējo finansējumu 0,1 milj. LVL, no kuriem 2010.gadā tika pabeigti 2 līgumi par kopējo finansējumu 0,087 milj. LVL. | EM, LIAA |
| **5.3.** | Sekmēt lielu investīciju projektu īstenošanu, kas paredz jaunu ražotņu izveidi, kur ražotu produktus ar augstu pievienoto vērtību. | Gadā atbalstīti 1-2 investīciju projekti. | **20,66 milj. LVL**  (Informācija par 2010.gadā izmaksātajiem publiskajiem līdzekļiem) | Darbības programmas „Uzņēmējdarbība un inovācijas” papildinājuma 2.1.2.4. aktivitātes **„Augstas pievienotās vērtības investīcijas”** ietvaros 2010.gadā tika noslēgts 31 līgums par projektu īstenošanu par kopējo finansējumu 71,56 milj. LVL. | EM, LIAA |
| **5.4.** | Komersantu konkurētspējas stiprināšana attīstot un realizējot plānveidīgas klasteru stratēģijas un realizējot sadarbības projektus. | Sniegts atbalsts 5-6 klasteru stratēģiju īstenošanai. | **0,19 milj. LVL** | 2010.gadā līdzfinansējums piešķirts 9 klasteru attīstības projektiem:   * Ķīmijas un farmācijas nozares klasteris; * Metālapstrādes un saistīto nozaru klasteris; * Latvijas informācijas tehnoloģiju klasteris; * Elektronikas un elektrotehnikas nozares klasteris; * Mēbeļu ražošanas un saistīto nozaru klasteris; * Kosmosa tehnoloģiju klasteris; * Tekstila un saistīto nozaru klasteris; * Pārtikas nozares klasteris; * Latvijas piegādes ķēžu attīstības klasteris.   9 klasteru darbības rezultātā:   * Sagatavoti 5 kompetences centru projekti; * Sagatavoti 4 partnerībā organizēto apmācību projekti; * Sagatavoti 5 starptautiskās sadarbības projekti; * Pilnveidots viens profesijas standarts; * Izstrādātas 3 klasteru kooperatīvās identitātes; * Īstenoti divi praktiski klasteru dalībnieku komerciālas sadarbības projekti jaunu produktu izstrādē un ražošanas organizēšanā; * Īstenoti dažādi klastera/klasteru dalībnieku mārketinga un informācijas pasākumi; * Noorganizētas klasteru dalībnieku apmācības par nozarei aktuālām tēmām. | EM |
| **5.6.** | Apmācības klasteru koordinatoriem, ikgadēji pieredzes apmaiņas un labas prakses izplatīšanas pasākumi par klasteru stratēģiju veidošanu un īstenošanu. | Nodrošināta klasteru koordinatoru kvalifikācija;  Katru gadu noorganizēti 1-2 kopīgi nozaru klasteru pieredzes apmaiņas un darbības rezultātu apspriešanas pasākumi. | **0,01 milj. LVL** | Īstenots trīs dienu **praktiskais apmācību seminārs klasteru vadītājiem** „Klasteru attīstības un konkurētspējas principi”, kurā tika apmācīti 32 gan esošie, gan potenciālie klasteru dalībnieki un vadītāji par klasteru ilgtermiņa stratēģijas veidošanu, ieviešanu un prioritāšu veidošanu, starpsektorālas un starpreģionālas sadarbības veidošanu un citiem būtiskiem klasteru attīstības jautājumiem. | EM, LIAA |
| **5.8.** | Pastāvīga rūpniecības nozaru attīstības stratēģiskās vīzijas veidošana un prognozēšana organizējot ikgadēju ekspertu forumu “Rūpniecības nozaru stratēģiskā attīstība”. | Balstoties uz galveno rūpniecības nozaru ekspertu piesaisti tiek formulēta un uzturēta kopīga vīzija par nozaru attīstības perspektīvām un izaicinājumiem vidējā un ilgtermiņā. |  | Aktivitāte netika īstenota, jo tai netika piešķirts valsts budžeta finansējums. | EM |
| **5.9.** | Pētījumi par atsevišķu rūpniecības nozaru attīstību. | Nodrošināta un regulāri atjaunota informatīvā bāze par nozīmīgāko rūpniecības nozaru attīstību un problēmām. |  | Aktivitāte netika īstenota, jo tai netika piešķirts valsts budžeta finansējums. | EM |
| **5.10.** | Veicināt profesionālā dizaina izmantošanu rūpniecības komersantos, tādejādi paaugstinot produktu pievienoto vērtību un starptautisko konkurētspēju (saiknes uzturēšana starp rūpniecības nozarēm un profesionālā dizaina sektoru, informatīvais nodrošinājums, veicinošu pasākumu iniciācija un realizācija). | Veikti dizaina auditi komersantos, sniegtas dizaina konsultācijas produkta pievienotās vērtības paaugstināšanai, izveidots un uzturēts rūpnieciskā dizaina portāls. | **0,02 milj. LVL** | 2010.gadā turpināta **rūpnieciskā dizaina aktivitāšu īstenošana**:   * Uzturēts rūpnieciskā dizaina portāls [www.designlatvia.lv](http://www.designlatvia.lv). * LIAA projekta Dizaina autobuss ietvaros Latvijas dizaineriem nodrošināta iespēja apmeklēt dažādu sektoru ražošanas uzņēmumus Latvijā. Noorganizēti 3 braucieni uz 8 dažādu nozaru ražošanas uzņēmumiem, piedaloties 60 dizaineriem. * Rīgā un Latvijas reģionos organizēts informatīvu un izglītojošu izbraukuma semināru cikls „Seši soļi līdz veiksmīgam zīmolam”. Notikuši četri semināri, kurus apmeklēja 425 dalībnieki. * Organizētas atbalsta aktivitātes zināšanu pārneses projektā „Produktu dizaina izstrādes pakalpojumu sniegšana ražošanas komersantiem”, kurā piedalījās 10 ražošanas komersanti, saņemot produktu dizaina izstrādes pakalpojumus. * Konkursā Eksporta un inovācijas gada balva 2010 iekļauta jauna kategorija Rūpnieciskais dizains. Konkursa ietvaros pavisam tika saņemti 19 pieteikumi no kuriem 8 uzņēmumi tika izvirzīti konkursa otrai kārtai. Konkursa kategorijā Rūpnieciskais dizains pirmo vietu ieguva uzņēmums SIA „PAA”, kas izstrādājis jauna dizaina izlietnes, otrā un trešā vieta attiecīgi – SIA „VARIS Toys” par izstrādāto dizainu koka konstrukcijas rotaļlietu spēlei, un SIA „Angel Glass Design” par izstrādāto dizainu stikla un kristāla trauku kolekcijai. | EM, LIAA |

Ekonomikas ministrs A.Kampars

Vīza: Valsts sekretārs J.Pūce

30.05.2011. 11:27

Mārtiņš Jansons

67013057, [Martins.Jansons@em.gov.lv](mailto:Martins.Jansons@em.gov.lv)

1. Finansējums norādīts kopā 2 Eiropas Sociālā fonda projektiem - *„Profesionālā apmācība bezdarba riskam pakļautām personām”* (ESF finansējums 2 562 200 LVL apmērā un valsts budžeta – 781 836 LVL) un *„Mūžizglītības pasākumi nodarbinātām personām”*(tikai ESF finansējums 895 121 LVL apmērā). [↑](#footnote-ref-1)